# Matemàtiques (nivell ESO)/Matemàtiques interdisciplinars/Nutrició en números
## Energia
### Activitat 1

Objectiu: Quina és l'energia que proporcionen els aliments?
Tasques: obre aquesta taula de calories d'aliments i cerca-hi el valor energètic dels aliments següents:
* Arròs blanc
* Arròs integralredd
* Llenties
* Blanc d'ou
* Vermell d'ou
* Croissant
* Sucre
* Confitura amb sucre
* Confitura sense sucre
* Olives negres
* Pastanaga
* Pinya
* Taronja
Ordena'ls de major valor energètic a menor per cada 100 g de porció.

### Activitat 2

Representa gràficament sobre un diagrama de barres el valor energètic de cada un dels aliments de l'activitat anterior. Hi ha dues possibilitats: o bé es pot considerar la llista desordenada (de l'enunciat) o bé ordenada (de la solució).

### Activitat 3

Obre aquesta taula de calories d'aliments i per a cada un dels apartats següents digues quin és l'aliment que té major valor energètic per cada 100 g de porció i quin és el que menys:
* Bloc d'aliments
* Cereals i derivats
* Llegums
* Ous
* Pastisseria
* Sucres i dolços
* Verdures i hortalisses
* Fruites
* Fruits secs
* Lactis i derivats
* Begudes

### Activitat 4

A la taula de calories d'aliments, quins aliments corresponen a cada ordre de magnitud d'acord al seu valor energètic?
* Ordre de les 10 kcal (truncant a les desenes).
* Ordre de les 100 kcal (truncant a les centenes).
* Ordre de les 1000 kcal (truncant als milers).

## Càlcul de l'energia
### Activitat

Obre aquesta taula de calories d'aliments i observa com s'ha calculat l'energia de les combinacions d'aliments a partir dels seus components:
* 100 grams de pa de blat blanc, 100 grams de confitura amb sucre i 100 grams d'un snack de patates fregides.
    Resposta:
       $255+280+544=1079~kcal$
* 200 g de taronja, 50 g d'ametlles i 100 g de raïm.
    Resposta:
       Com que 200 g és el doble del que diuen les taules i 50 g és la meitat, multiplicarem per 2 o bé dividirem.
       $44*2+630:2+81=88+315+81=484~kcal$
Ara calcula l'energia que et proporcionen cada una de les combinacions següents, seguint els exemples anteriors:
* 100 g de iogur natural, 100 g de poma i 100 g de meló
* 200 g de canelons, 100 g de maionesa light i 200 g d'aigua tònica
* 50 g de tonyina en llauna dins oli vegetal, 50 g de musclos i 100 g de pa de blat integral.
* 300 g de bistec de vedella, 100 g de sofregit i 400 g de refresc carbonatat.
* 50 g de salmó, 25 g de sofregit i 100 g de patates cuites.
* 50 g de formatge edam, 25 g de galletes salades i 200 g de llet sencera.

## Càlcul de l'energia a partir dels nutrients
### Activitat

El valor de l'energia, que es pot expressar en quilocalories (Kcal) o quilojoules (Kj), es calcula a partir de l’aportació dels nutrients que componen l’aliment i en funció de l’equivalent calòric assignat a cadascun.
* Proteïnes: 4 kcal/g o 17 kJ/g
* Lípids: 9 kcal/g o 38 kJ/g
* Glúcids: 4 kcal/g o 17 kJ/g
* Alcohol: 7 kcal/g o 29 kJ/g

## Mescles
### Activitat

Obre aquesta taula de calories d'aliments i resol els problemes següents:
* Es vol fer un iogur amb prunes mesclant una certa quantitat de iogur natural (valor energètic 62 kcal cada 100 grams) i una certa quantitat de prunes (valor energètic de 44 kcal cada 100 grams). Quants de grams de cada ingredient hem de mesclar si volem aconseguir 300 grams de iogur amb prunes i que tengui un valor energètic de 150 kcal en total?
* Volem fer llenties amb ceba mesclant només llenties (valor energètic de 336 kcal cada 100 grams) i ceba (valor energètic de 47 kcal cada 100 grams). Quina quantitat de cada ingredient hem de mesclar si volem 200 grams de llenties amb ceba i que tengui un valor energètic de 300 kcal?

## Enllaços externs

* Informació nutricional
* Calculadora nutricional
* Guies d'equilibri alimentari i nutricional per l'educació en hàbits saludables

## Referències

* ↑ Guies d'equilibri alimentari i nutricional per l'educació en hàbits saludables. Pàgina 13.